

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УО НА ПРСР 2014-2020 Г.**  **ГЕОРГИ СЪБЕВ** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програма за развитие на селските райони за периода 2014-2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД09-399 от 19.04.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.) са утвърдени Насоки за кандидатстване по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ на Програма за развитие на селските райони за периода 2014-2020 г. Заповедта е изменена със Заповед № РД09-639 от 21.06.2021 г., с която бюджетът на процедурата е увеличен и е удължен периода за прием на проектни предложения, и Заповед РД09-387 от 30.3.2022 г., с която е допусната поправка на очевидна фактическа грешка в Приложение № 15 „Контролен лист ТФО“ към Условията за кандидатстване.

Прием на проектни предложения по процедурата се проведе в периода 19.04.2021 г. – 30.09.2021 г. през Информационната система за управление и наблюдение 2020 (ИСУН 2020). Оценката на проектните предложения се извършва от ДФ „Земеделие“ – Разплащателна агенция.

На 21.07.2022 г. чрез SFC в Европейската комисия беше депозирано Тринадесето изменение на ПРСР 2014-2020 г., с което за проектни предложения по инвестиционните мерки от Програмата, за които е приложимо, е допустимо провеждане на процедура за избор на изпълнител в съответствие с приложимото национално законодателство (ПМС № 160) след подаване на проектното предложение и преди сключване на административен договор.

На основание чл. 65, § 9 от Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, съгласно който разходи, станали допустими в резултат на изменение в програма, са допустими единствено от датата на подаване на искането за изменение до Комисията, е подготвен проект на Заповед за изменение на Заповед № РД09-399 от 19.04.2021 г., изменена със Заповед № РД09-639 от 21.06.2021 г. и Заповед № РД09-387 от 30.3.2022 г.

Проектът на заповед за изменение на Заповед № РД09-399 от 19.04.2021 г., с която се изменят насоките за кандидатстване по процедура № BG BG06RDNP001-4.012 като се допуска провеждане на процедура за избор на изпълнител в съответствие с приложимото национално законодателство (ПМС №1 60) след подаване на проектното предложение и преди сключване на административен договор, съобщение и проект на доклад на заместник-министъра на земеделието, съдържащ мотивите за издаване на заповедта бяха публикувани на електронната страница на Министерството на земеделието и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7, т. 1 от ЗУСЕФСУ предлагам да издадете заповед за изменение на Заповед № РД09-399 от 19.04.2021 г., изменена със Заповед № РД09-639 от 21.06.2021 г. и Заповед № РД09-387 от 30.3.2022 г., с която са утвърдени Насоки за кандидатстване по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014-2020 година.

С уважение,

